b'\n_START_ARTICLE_\nButeni, Arad\n_START_SECTION_\nA\xc8\x99ezare\n_START_PARAGRAPH_\nLocalitatea Buteni se afl\xc4\x83 situat\xc4\x83 \xc3\xaen Depresiunea Zarandului , pe malul Crisului Alb , la poalele Dealurilor Cuiedului, la o distan\xc8\x9b\xc4\x83 de 72\xc2\xa0km fa\xc8\x9b\xc4\x83 de municipiul Arad\n_START_SECTION_\nIstoric\n_START_PARAGRAPH_\nPrima atestare documentar\xc4\x83 dateaz\xc4\x83 din anul 1387._NEWLINE_\xc3\x8en scrierile medievale apare men\xc8\x9bionat cu numele Butyn, Butean. Numele provine probabil de la vechea ocupa\xc8\x9bie a locuitorilor de a confec\xc8\x9biona butoaie, numite \xc8\x99i buti, bute._NEWLINE_\xc3\x8en intervalul dintre secolul al IX-lea \xc8\x99i secolul al XI-lea, Buteniul a f\xc4\x83cut parte din Voivodatele lui Menumorut \xc8\x99i apoi al lui Ahtum. In perioada stapanirii maghiare din Transilvania, intre secolul al unsprezecelea si al saisprezecelea, localitatea a apar\xc8\x9binut Comitatului Arad, iar in timpul st\xc4\x83p\xc3\xa2nirii otomane, probabil f\xc4\x83cea parte din Pasalacul Ineului._NEWLINE_Buteni, este o localitate cu frumoase tradi\xc8\x9bii de lupt\xc4\x83 pentru libertate social\xc4\x83 \xc8\x99i na\xc8\x9bional\xc4\x83. \xc3\x8en toamna anului 1849, a trecut pe aici Nicolae B\xc4\x83lcescu, travestit \xc3\xaen straie mo\xc8\x9be\xc8\x99ti, cobor\xc3\xa2nd din tab\xc4\x83ra lui Avram Iancu, prin valea Cri\xc8\x99ului Alb, cu g\xc3\xa2ndul de a p\xc4\x83r\xc4\x83si Imperiul Habsburgic, fiind urm\xc4\x83rit de autorit\xc4\x83\xc8\x9bi, inten\xc8\x9bie pe care o comunica printr-o scrisoare prietenului s\xc4\x83u Ion Ghica._NEWLINE_De asemenea, in Buteni a poposit si Aurel Grozda, deputat \xc3\xaen  parlamentul de la Budapesta \xc8\x99i membru al Consiliului Dirigent al Transilvaniei dup\xc4\x83 Marea Unire de la Alba-Iulia._NEWLINE_\xc3\x8en anul 1728 a fost sfin\xc8\x9bit\xc4\x83 biserica de lemn cu hramul "Bunavestire" care devenind ne\xc3\xaenc\xc4\x83p\xc4\x83toare; \xc3\xaen anul  1794, parohia cere aprobarea construirii unui nou l\xc4\x83ca\xc8\x99 de cult. _NEWLINE_\xc3\x8en 1802, protopopul Gavril Bucatos al Butenilor, sfin\xc8\x9bea noua biseric\xc4\x83 de zid. Biserica a avut un iconostas sculptat de Ioan Novacovici \xc3\xaen anul 1809, mutat \xc3\xaen biserica edificat\xc4\x83 intre 1927-1929, dup\xc4\x83 planurile arhitectului Conrad Richter din Timi\xc8\x99oara. Noul l\xc4\x83ca\xc8\x99 de cult are hramul celui vechi._NEWLINE_Tradi\xc8\x9bia popular\xc4\x83 sus\xc8\x9bine c\xc4\x83 el a poposit la Buteni \xc3\xaen casa cu nr.194 sau 196. \xc3\x8en cl\xc4\x83direa de la nr. 164 este \xc8\x99coala veche, una din primele \xc8\x99coli rom\xc3\xa2ne\xc8\x99ti de nivel mai \xc3\xaenalt din acest\xc4\x83 parte a \xc8\x9b\xc4\x83rii. \xc3\x8entre cei care au \xc3\xaenv\xc4\x83\xc8\x9bat aici, pe la 1876, a fost \xc8\x99i compozitorul Ion Vidu. \xc8\x98coala d\xc4\x83dea elevilor o educa\xc8\x9bie ad\xc3\xa2nc patriotic\xc4\x83, folosindu-se \xc3\xaen acest scop \xc3\xaen vremea c\xc3\xa2nd a fost elev Ion Vidu \xc8\x99i o hart\xc4\x83 a Daco-Rom\xc3\xa2niei._NEWLINE_\xc3\x8en toat\xc4\x83 perioada medieval\xc4\x83 \xc8\x99i modern\xc4\x83, Buteniul a fost cea mai infloritoare asezare din Bazinul Mijlociu al Cri\xc8\x99ului Alb. Aici se afla sediul protopopiatului ortodox, judec\xc4\x83toria \xc8\x99i vama dintre Transilvania \xc8\x99i Ungaria.\n_START_SECTION_\nCultur\xc4\x83 \xc8\x99i tradi\xc8\x9bie\n_START_PARAGRAPH_\nLocalitatea are o merituoas\xc4\x83 tradi\xc8\x9bie \xc8\x99i pe linie muzical\xc4\x83, dispun\xc3\xa2nd de un cor renumit pe plan na\xc8\x9bional, \xc3\xaen cei peste 90 ani de activitate ca\xc8\x99tig\xc3\xa2nd numeroase premii \xc8\x99i eviden\xc8\x9biindu-se prin calitatea interpret\xc4\x83rii \xc8\x99i repertoriului._NEWLINE_Pe l\xc3\xa2nga Caminul cultural, \xc3\xaen afara celor 100 de cori\xc8\x99ti, mai activeaz\xc4\x83 o fanfar\xc4\x83 compus\xc4\x83 din 45 persoane, o orchestr\xc4\x83 popular\xc4\x83, grupuri vocale etc., \xc3\xaencat se poate spune c\xc4\x83 aici to\xc8\x9bi oamenii c\xc3\xa2nt\xc4\x83. Al\xc4\x83turi de faima c\xc3\xa2ntecului, a str\xc4\x83b\xc4\x83tut \xc3\xaentreaga \xc8\x9bar\xc4\x83 frumuse\xc8\x9bea portului popular butincenesc, crea\xc8\x9bie a me\xc8\x99terilor populari locali, care transmit din genera\xc8\x9bie \xc3\xaen genera\xc8\x9bie arta \xc8\x9besutului, a cusutului, a broderiei, a renumitelor cojoace \xc8\x99i \xc8\x99ube r\xc4\x83sp\xc3\xa2ndite \xc3\xaen toat\xc4\x83 valea Cri\xc8\x99ului Alb._NEWLINE_Dintre tradi\xc8\x9biile populare, p\xc4\x83strate cu autenticitate, poate fi amintit un obicei dup\xc4\x83 care, prim\xc4\x83vara, fiecare poart\xc4\x83 este \xc3\xaempodobit\xc4\x83 cu armindeni (crengi de tei cu frunze verzi), simbol al dragostei oamenilor fa\xc8\x9b\xc4\x83 de rodul p\xc4\x83m\xc3\xa2ntului.\n_START_SECTION_\nEconomia\n_START_PARAGRAPH_\nDe\xc8\x99i economia comunei este una predominant agrar\xc4\x83, cu un sector zootehnic axat pe cre\xc8\x99terea ovinelor, o \xc3\xaensemnat\xc4\x83 pondere \xc3\xaen economie o de\xc8\x9bine mica industrie, comuna fiind cunoscut\xc4\x83 \xc3\xaen regiune ca un important centru me\xc8\x99tesug\xc4\x83resc pentru produc\xc8\x9bia artizanal\xc4\x83.\n_START_SECTION_\nTurism\n_START_PARAGRAPH_\nPentru viitor, turismul poate deveni o ramura economic\xc4\x83 preponderent\xc4\x83, ocupa\xc8\x9biile \xc8\x99i me\xc8\x99te\xc8\x99ugurile tradi\xc8\x9bionale, portul \xc8\x99i produsele artizanale al\xc4\x83turi de dezvoltarea agroturismului pot face din Buteni un areal de convergen\xc8\x9b\xc4\x83 turistic\xc4\x83.'